**Publicis Groupe Централна и Източна Европа представя The Vault: иновативен инструмент за прецизно оптимизиране на маркетингови инвестиции**

**16 май 2024** - Publicis Groupe Централна и Източна Европа (ЦИЕ) представя [**The Vault**](https://youtu.be/5UiwNJfiLqg) – иновативно решение за медийна оптимизация, задвижвано от изкуствен интелект. The Vault използва високотехнологични иконометрични модели (МММ: Marketing Mix Mideling) и алгоритми с изкуствен интелект, за да даде възможност на клиентите да взимат по-информирани решения при разпределянето на маркетингови бюджети в платените медии. По този начин възвръщаемостта на инвестициите ще се увеличи, а бизнес резултатите ще се подобрят.

The Vault е мултипазарен инструмент, разработен на база МММ изследвания правени на пазарите в Централна и Източна Европа, за да носи стойност както на локалните, така и на глобалните клиенти в целия регион.

***Мария Тюдор, главен оперативен директор****, споделя: „The Vault представлява последователен подход за маркетолози от различните индустрии и пазари в ЦИЕ. Той ще предоставя данни дори за по-малките пазари, за които липсват местни МММ изследвания, благодарение на информацията от други държави. Това ще донесе истинско конкурентно предимство както на нашите клиенти – локални или регионални, така и на нас самите.“*

*„The Vault е резултат от съвместните усилия на екипите в Publicis Groupe Централна и Източна Европа, ръководени от отдела за данни и анализи в Полша, с което се демонстрира и истинската сила на ‘Power of One’, както казваме в Publicis. Полският екип създаде един невероятен инструмент, който е вече завършен и достъпен за всички наши екипи в региона.“, добавя Тюдор.*

***Десислава Стоянова, главен оперативен директор на Publicis Groupe България,*** *споделя: „Щастливи сме, че имаме възможност да използваме The Vault и на българския пазар, и да черпим от познанието на останалите пазaри от региона. Благодарение на Vault ще можем да направим макретинг микса по-ефективен и с по-висока възвращаемост. За нас и нашите клиенти това е истинско конкурентно предимство и нямаме търпение да започнем да го прилагаме в действие.“*

The Vault предлага цялостен анализ, включващ всички фактори, които влияят върху ефективността на маркетинга, като по този начин се улеснява прецизното оптимизиране на стратегията и прогнозирането на резултатите от кампаниите на различните пазари в региона на ЦИЕ. Това включва позициониране на бранда, сезонност, промоции, както и фактори, свързани с разходите, представяйки на клиента полезни прозрения, съобразени с конкретните му бизнес цели.

***Анна Саковиц, главен директор на отдел „Данни и анализи“ в Publicis Groupe Полша****, подчертава революционния потенциал на The Vault с думите: „Клиентите ни вече могат бързо и лесно да генерират прогнози не само за краткосрочния и дългосрочния ефект върху продажбите, но и за други ключови бизнес показатели, както на ниво медийни канали, така и на ниво кампания. Това дава възможност за своевременно прилагане на конкретни инвестиционни препоръки, съобразени с различните бизнес цели на брандовете."*

Основните характеристики на The Vault включват:

1. **Performance Curves Graphs**: Интерактивни графики с подробни данни за параметри като adstock и half-life, които спомагат за определяне на оптимално ниво на разходите и обхват за всеки канал.
2. **Planner Functionality**: Позволява прогнозиране на допълнителния ръст на ключовите показатели въз основа на приетите планове за кампании и целогодишни дейности на бранда. Това дава възможност на клиентите да сравняват възможностите пред тях и да изберат най-оптималния подход за възвръщаемост на своите инвестиции спрямо конкретни бизнес цели.
3. **Optimizer Module**: Използва алгоритми с изкуствен интелект за оптимизиране на медийните планове, като взема предвид редица математически и бизнес аспекти. Това позволява автоматизираното създаване на планове за кампании, оптимизирани за максимално ефективно постигане на заложените цели в рамките на определени бюджети. Освен това предоставя и препоръки, свързани с разпределянето на бюджета по отделни комуникационни канали, както и за цялостни кампании.

The Vault ще бъде внедрен и използван от екипите на Publicis Groupe в Централна и Източна Европа с цел подпомагане на кампаниите на клиентите им в целия регион. Вижте видео представянето [тук](https://youtu.be/5UiwNJfiLqg).

**За Publicis Groupe - The Power of One**

**Publicis Groupe** е лидер в комуникациите в глобален план и в България и предлага цялостен модел на работа  – от стратегическо консултиране до ефективно изпълнение, съчетавайки маркетинг и дигиталната бизнес трансформация. Publicis Groupe партнира на клиентите в тяхното бизнес развитие, като осигурява централизиран достъп до експертизата на екипите и акцентира върху персонализираните и индивидуални маркетингови решения.

**Publicis Groupe България** **обединява няколко специализирани звена** - Saatchi&Saatchi, Leo Burnett, Red Lion, Digitas, MSL, Publicis Dialog, Brandworks, Data Intelligence, Zenith, Starcom и Publicis Sapient, които работят в областта на рекламата, връзките с обществеността, промоционален и събитиен маркетинг, маркетинг към купувача и комуникация на местата на продажба, стратегическо планиране и бизнес дизайн, дигитални маркетингови и бизнес решения, производство на аудиовизуални продукти, медийни стратегии и медийно планиране и купуване.

Компанията също е **експертен център за „Разузнаване на социалните мрежи“**, чийто отдел работи с чужди пазари от мрежата на Publicis Groupe. Екипът има познания на повече от 25 езика и анализира тенденциите и нагласите в потребителското съзнание и поведение, преди те да са станали актуални, като по този начин маркетинг експертите имат възможността да интегрират тази информация в дългосрочните си стратегии и процеси на марките и компаниите.

През 2022 г. Publicis Groupe България разраства **технологичната си експертиза с екипи от ИТ разработчици**, които работят за създаването на дигитални маркетинг платформи за глобални клиенти на Publicis.

|  |
| --- |
| **За повече информация:**  |
| Ива Григорова | Директор PR бизнес, MSL   | + 359 887 917 267 | Iva.grigorova@mslgroup.com  |